...w salónie fryzjrrskim...
...za auslagóm je kartka...
Szpacyrkym po Cieszynie
“Gdo sie za swój jynzyk wstydzi
takim niech sie każdy brzidzi”
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Wybiglować fołdy
Pore kroków stykło przynś sie po Starym Targu, coby uwidzieć, że zaś kierysi namowio nas do pojczanio se piniyndzy. I chcóm nóm wartko ty pinióndze dać do gorści, coby rychlij szło ich udać. Nie wiym czy to dzisio tak idzie dzierżeć pinióndze dóma i ni mieć żodnej na nie pożóndnej zielaznej kasy, bo przeca żodyn tam do nich po dwacet złotych nie przichodzi. Fakt, że je to fest zaimawe kaj dzierżóm ty pinióndze, bo dwiyrze, kiere do nich kludzóm ni majóm ani żodnej porzóndnej kraty. Fórt to jakosi ni mogym wyrozumieć, że gdosi mo taki kszeft co udwo bank i fórt inkszym ludzióm pojczuje pinióndze. Kiejsi to było tak, że jedni ludzie przinoszali do banku pinióndze, a drudzy ty same yno możne w inkszych ditkach pojczowali. Każdy cosi na tym chycił i wszedcy byli radzi, że zrobili dobry kszeft i straty nie było żodnej. Taki mómy dzisio czasy,że każdy by wszecko chcioł mieć zaroz i szporowanio żodym ni mo w czepani. Kiejsi jak człowiek chcioł dejmy na to kupić se radijo, abo drokszy ancug nejprzód naszporowoł piniyndzy, a dziepro nieskorzij sie rozglóndoł za kszeftym, w kierym idzie cosi łacnij kupić. Jak uż tak s pełnóm taszkóm piniyndzy podarzi sie jakisikej paniczce wylyź łod nich, to zaroz mo przileżytoś udać ty grosze w salónie fryzjerskim. Nie wiym wiela dzisio kosztujóm taki waserwele na głowie, ale isto łacne to ni ma. Dzisio moda s włosiskami tak żynie do przodku, że coby być modernie ostrziganym i wykolbowanym trzeja isto roz do tydnia meldować sie u golibrody. To ni ma jednakowóż wszecko za co tam u uch idzie niechać pinóndze, bo za auslagóm je kartka na kierej pisze “Salon kosmetyczny” w kierym na zicher cieszyński paniczki mogóm se dać wybiglować fołdy na licach.
Mini słownik:
pojczani-pożyczanie,
rychlij-szybciej,
zaimawe-interesujące,
dzierżóm-trzymają,
kapke-trochę,
kludzóm-prowadzą,
fórt-wciąż,
ditka-opakowanie,
kszeft-interes,
ancug-ubranie,
naszporowoł-oszczędził,
łacnij-taniej,
przileżytoś-okazja,
waserwele-wodna,
żynie-gna,
auslaga- wystawa,
na zicher-na pewno,
wybiglować-wyprasować,
Tóż miyjcie sie wszedcy dobrze i wiesiołgo popióntku
szl_Latn hrv_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn hau_Latn pol_Latn ces_Latn pol_Latn pol_Latn pol_Latn szl_Latn kea_Latn hrv_Latn pol_Latn slk_Latn szl_Latn smo_Latn szl_Latn pol_Latn lmo_Latn deu_Latn szl_Latn szl_Latn szl_Latn